EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   11 


1.  JUNI    1922 


71.  AARGANG 


PRÆSIDENT  GRANT 
TALER  I  RADIO-TELEFONEN. 

Indvielsen  af  den  store  Radio-Telefon  fandt  Sted  i  Salt 
Lake  City,  Utah,  den  6.  Maj  1922  Kl.  8  Aften  paa  Taget  af 
Deseret  News  store  Bygning,  hvor  der  er  opfort  en  Radio- 
Station,  hvorfra  der  kan  føres  Samtaler  med  Mennesker,  som 
befinder  sig  mellem  Kanada  og  Mexiko  samt  mellem  det 
Stille  Hav  og  Mississipi- Floden,  med  andre  Ord,  man  kan  i 
denne  Kæmpe-Telefon  tale  med  Venner  paa  en  Afstand  af 
1000  engelske  Mile  i  hvilken  som  helst  Retning  og  hore  Sang, 
Musik,  Taler  og  Nyheder. 

Der  udføres  et  Program  hver  Dag  i  dette  Radio-Værelse, 
som  Tusinder  kan  lytte  til  i  Nord,  Syd,  Øst  og  Vest,  som  et 
Vidnesbyrd  om  Folkets  Fremskridt  i  Utah,  den  mest  højt- 
beliggende og  rigeste  Stat  i  Unionen  paa  Mineraler. 

Præsident  Grant  holdt  følgende  Tale  i  Transmitteren  (Af- 
sendelsesapparatet),  og  den  førtes  paa  Ætherens  Bolger  med 
Lynets  Hastighed  til  alle,  som  lyttede,  baade  fjernt  og  nær: 

»Som  mit  Budskab  til  alle  Mennesker  vil  jeg  citere  en  Del 
af  det  76.  Kpt.  i  Lærdommens  og  Pagtens  Bog,  en  Aaben- 
baring  til  Joseph  Smith  og  Sidney  Rigdon. 

»Og  dette  er  Evangeliet,  det  glade  Budskab,  som  Røsten  fra 
Himmelen  vidnede  for  os,  at  han  kom  til  Verden,  nemlig  Je- 
sus, for  at  blive  korsfæstet  for  Verden  og  bære  dens  Synder  og 
helliggøre  og  rense  den  fra  al  Uretfærdighed;  at  alle  kunde 
blive  frelste  ved  ham,  som  Faderen  har  givet  i  hans  Magt  og 
skabt  ved  ham. 

Thi  vi  saa  ham  hos  Guds  højre  Haand,  og  vi  hørte  Røsten 
vidne,  at  han  er  Faderens  Enbaarne.  At  ved  ham  og  for- 
medelst ham  og  af  ham  er  Verdenerne  blevne  skabte,  og  deres 
Indvaanere  er  avlede  som  Sønner  og  Døtre  af  Gud.« 

Jeg  bærer  mit  Vidnesbyrd  til  alle  Mennesker,  at  Joseph 
Smith  var  en  Profet  af  den  sande  og  levende  Gud.« 

Efter  Præsident  Grants  Budskab  sendte  Salt  Lake  City's 
Borgmester  C.  Clarens  Neslen  følgende  Hilsen  og  Gratulatio- 
ner til  Utahs  Befolkning  og  tilstødende  Stater  i  Bjerg- 
regionerne: 

»Jeg  er  personlig  interesseret  i  de  store  Resultater,  som 
dette  Blad,  Deseret  News,  Staten  Utahs  største  Nyhedsblad, 
har  opnaaet,  fordi  det  var  ved  dette  Blad,  at  jeg  som  Dreng 
tjente  mine  første  Penge  samt  arbejdede  ved  i  seksten  Aar 
med  største  Interesse  for  at  fremme  dets  Udbredelse. 

Det  er  en  særdeles  stor  Glæde  for  mig,  paa  Byens  Vegne,  at 
onske  Deseret  News  til  Lykke  og  sende  en  Hilsen  til  alle,  som 
muligvis  lytter  til  denne. 

Det  er  passende  at  sende  gode  Ønsker  og  Hilsener  ved  For- 
aarstiden,  naar  Naturen  frembringer  sit  nye  Kunstværk. 

Her  i  Salt  Lake  City  nyder  vi  Foraarets  behagelige  Vejr  og 
haaber,  at  alle  vore  Nabo-Stater  kan  glæde  sig  i  de  samme 
velsignede  Forhold  efter  den  lange  og  strenge  Vinter. 

Alle  nærværende  Forhold  tyder  paa  bedre  Tider.  Haab  og 
Begejstring  begynder  at  gøre  sig  gældende,  og  alle  glæder  sig 
til  en  lykkelig  Fremtid.« 

Følgende  sendte  deres  Tanker  og  Forhaabninger  ud  i  Rum- 
met: Søster  Grant,  Præs.  Grants  Hustru,  Præs.  Anthony  W. 
Ivins  og  forhenværende  Præsident  for  den  europæiske  Mis- 
sion, George  Albert  Smith. 

Søster  Grant  sagde:  »Dette  er  den  mest  underfulde  Er- 
faring i  mit  Liv.  Jeg  er  glad,  fordi  jeg  lever  paa  denne  Tid, 
hvor  næsten  hver  Time  bringer  os  nye  Opfindelser.  Jeg  vil 
ikke  blive  overrasket,  hvis  vi  i  en  nær  Fremtid  kommer  til  at 
tale  med  andre  Verdeners  Beboere.« 

Præs.  Ivins:  »Da  Mormon-Pionererne  ankom  til  Saltsø- 
dalen Aaret  1847,  var  Pony-Ekspressen  den  hurtigste  Befor- 
dring til  at  bringe  Nyheder  fra  det  ene  Sted  til  det  andet. 
Ingen  drømte  dengang  om,  at  deres  Børn  fem  og  halvfjerd- 
sindstyve Aar  senere  skulde  kunne  tale  med  Venner  i  fjerne 
Egne  uden  Traadforbindelse.« 

George  Albert  Smith:  »Jeg  har  haft  mange  enestaaende  Op- 
levelser i  mit  Liv.  Jeg  havde  det  Privilegium  at  køre  paa  den 
første  Bicykle,  som  kom  til  Salt  Lake  City,  har  talt  i  den 
første  Telefon,  der  blev  indført  her,  samt  talt  i  Telefonen  over 
den  lange  Afstand  fra  San  Francisco  til  New  York.  Har  haft 
det  Privilegium  at  rejse  i  en  Flyvemaskine  fra  Briissel  til 
London  med  en  Hastighed  af  et  hundrede  Mile  i  Timen. 

Jeg  har  set  mange  mærkværdige  Ting  finde  Sted,  som  var 
forudsagt  af  Oldtidens  Profeter,  at  paa  den  Tid  Mormons  Bog 
skulde  komme  frem,  vilde  Herren  begynde  sit  Værk  blandt 
Jordens  Nationer.  Vi  har,  siden  Mormons  Bogs  Fremkomst, 
set  flere  forunderlige  Ting  blive  opfundne  til  Menneskenes 
Bekvemmelighed  end  i  Tiden  fra  Verdens  Skabelse  og  til 
denne  Bogs  Udgivelse. 

Nu  har  vi  naaet  et  endnu  højere  Punkt,  idet  vi  kan  tale  i 

den  traadløse  Telefon,  og  vore  Meddelelser  kan  høres  tydeligt 

i  de  mange  Modtagelses-Stationer,  der  er  indenfor  en  Afstand 

af  et  Tusinde  Mile. 

Jeg  havde,  paa  min  Rejse  over  det  atlantiske  Ocean,  det 

Privilegium  at  sende  det  første  traadløse  Telegram  til  Præ- 
sident Joseph  F.  Smith,  som  han  nogensinde  havde  modtaget. 

Jeg  betragter  denne  traadløse  Telefon  som  en  Kulmination 
af  alle  Videnskabens  Erfaringer  og  Opfindelser  indtil  nu,  og 
jeg  komplimenterer  Folket,  som  lever  her  i  dette  herlige 
Friheds-Land  Amerika,  der  altid  er  først  og  fremmest  paa 
Opfindelsens  Omraader. 

Jeg  er  overmaade  taknemmelig,  fordi  jeg  lever  blandt  dette 
Folk,  der  ser  Fremtiden  i  Møde  med  Forventning  om  større 
og  nyere  Ting  henhørende  til  Menneskeslægtens  Oplysning  og 
Velsignelse.« 


FREMTIDENS  MENNESKE. 

Hvorfor  vil  alle,  eller  næsten  alle,  spise  Gift,  drikke  Gift, 
indaande  Gift  og  indsprøjte  den  i  sit  Blod? 

Kun  fordi  andre  gør  det.  For  at  behage  sine  fysiske  Sanser. 
Af  Frygt  for  Sygdom  og  Død.  For  at  søge  at  glemme  Sorger 
og  Bekymringer.  Eller  af  hvilken  Grund? 

Ingen  af  disse  Grunde  forekommer  mig  at  være  sunde.  In- 
gen af  disse  Grunde  kan  influere  paa  Mennesker,  der  søger 
Renhed  og  Udvikling.  Saadanne  Mennesker  vil  ikke  alene 
fordømme  Tidens  Brug  af  Gifter  som  den  største  Dumhed, 
men  Argumenterne  for  Brugen  af  dem  vil  betragtes  som  et  til- 
strækkeligt Bevis  paa  den  jammerlige  Tilstand  af  moralsk  og 
mental  Udvikling  hos  Nutidens  Menneskehed.  Mangel  paa 
individuelle  Overbevisninger,  Flygtigheden,  Villigheden  til  at 
lade  det  legemlige  Begær  og  Behov  beherske  Dig,  Uviden- 
heden om  Bevidsthedens  Kontinuitet.  Svagheden  for  at  ville 
undgaa  Livets  Lektier  —  alt  dette  er  Beviser  for  et  Udviklings- 
trin paa  lavt  Stadium,  vi  maa  være  voksne,  før  vi  kan  faa  Ad- 
gang til  at  blive  optaget  i  de  nye  Samfunds-Forhold. 

Kød,  er  det  nødvendigt  for  mig  at  fortælle  Dig,  at  Kød  er 
giftigt  —  foruden  den  Kendsgerning,  at  der  klæber  en  For- 
brydelse ved  det.  Det  er  ikke  alene  det,  at  Dyrene  ofte  er  syge, 
og  at  Du  gør  Dine  egne  Fordøjelsesorganer  til  en  Kirkegaard 
og  saaledes  forgifter  Dit  Legeme  med  Ligrester,  men  ogsaa 

dette,  at  Dyrets  Blod  er  Sædet  for  de  dyriske  Egenskaber,  og 
ved  at  spise  Kødet  faar  Du  disse  i  Dig. 

Du  styrker  derved  det  dyriske  i  Dig,  som  Du  skulde  vokse 
bort  fra.  Og  den  Vrede,  den  Frygt  og  det  Had,  som  fylder 
Dyret,  naar  det  dræbes,  det  indvirker  paa  dets  Blod  og  for- 
gifter det.  Det  gør  Dig  irritabel,  heftig  og  rastløs,  forstærker 
Dine  Lidenskaber;  Du  tørster  og  føler  Trang  til  stærke  Drikke 
og  Krydderier.  Der  er  mange  Grunde,  hvorfor  Du  ikke  bør 
spise  Kød.  Hygiejniske,  fysiologiske,  økonomiske,  etiske, 
okkulte  m.  fl.  Hvis  Du  ønsker,  da  læs  og  tænk  over,  hvad  der 
siges  for  og  imod.  Se  Dig  om,  og  Du  vil  se  den  overbevisende 
Kendsgerning:  At  mange  lever  baade  lykkeligt  og  godt  uden 
Kød.  Men  fremfor  alt,  betænk  hvad  jeg  nu  siger:  Blod  maa 
ikke  passere  deres  Læber,  i  hvem  Gud  skal  manifesteres. 

Hvorfor  har  Du  en  Religion  eller  en  Filosofi?  Hvorfor  gaar 
Du  i  Kirke  eller  til  religiøse  Moder?  Fordi  andre  gaar,  og 
fordi  det  er  Skik  og  Brug.  Fordi  det  giver  en  god  Anledning 
til  at  stifte  nye  Bekendtskaber.  For  at  sikre  Dig  en  reserveret 
Plads  i  Himlen.  Fordi  en  Ceremoni  eller  et  velformet  Fore- 
drag faar  Dig  til  at  føle  Dig  som  et  bedre  Menneske.  Fordi 
Din  konkrete  Aand  finder  Behag  i  Difinitioner  og  Spekulatio- 
ner over  ubestemte,  fjerne  Ting.  Ingen  af  disse  smaalige 
Grunde  tiltaler  mig.  Kun  naar  det  er  et  Udtryk  for  Din  indre 
Guddommelighed,  for  en  uimodstaaelig  Trang  til  at  erkende 
Din  Forbindelse  med  Gud.  Kun  saaledes  er  Religion  eller  Fi- 
losofi virkelige  Værdier  i  Stedet  for  Falskhed. 

Selv  Dine  Dyder  er  altfor  ofte  kun  forklædte  Laster.  Enkelte 
er  saa  dydige,  at  de  er  til  Plage  baade  for  andre  og  sig  selv, 
og  deres  Selvbehag  paaforer  andre  Lidelser. 

De  virkelig  Gode  gør  aldrig  noget  ondt. 

Du  er  meget  venlig  —  sommetider  naar  Forholdene  er  be- 
hagelige, naar  Du  er  i  det  rette  Hjørne,  og  naar  det  tjener 
Dine  specielle  Hensigter.  Er  Du  virkelig  venlig,  da  er  Du  ven- 
lig uden  Forskel. 

Du  er  gavmild  —  paa  de  officielle  Bidrags-lister. 

Du  er  rundhaandet  for  at  vinde  noget:  Kærlighed,  Venskab, 
Paaskønnelse,  Tilfredshed,  Taknemmelighed. 

Du  er  rigtig  glad  —  naar  alt  gaar  godt  for  Dig.  Du  er  hu- 

moristisk  uden  Hensyn  til,  om  Du  saarer  andres  Følelser, 
naar  bare  Du  bliver  kaldt  morsom.  Dit  Humør  morer  kun  Din 
forfængelige  Personlighed. 

Jeg  kender  Dine  Motiver  bedre  end  Du  selv.  Jeg  skal  ikke 
undervurdere  en  eneste  af  dem.  Men  Du  maa  kende  Dig  selv. 
Først  Dit  lille  selv  med  alle  dets  Smaaligheder,  før  Du  kan 
kende  det  virkelige  selv. 

Hvorfor  snakker  og  snakker  Du? 

Om  Vejret,  om  Dit  Helbred,  om  Moden,  om  egne  og  andres 
Affærer,  om  Folk  som  Du  kender,  men  som  Du  oftest  slet 
ikke  kender,  og  om  alt  Slags  smaalig  Nonsens.  Kan  Du  ikke 
vokse  op  over  dette  pludrende  Barnestadium?  Det  er  værre 
end  Barnets  Pludder  —  thi  dets  Pludren  er  uskyldig.  Naar  Du 
fører  Sladder?  Naar  Du  repeterer  en  uvenlig  Historie  om  Dine 
Venner  og  om  Fremmede?  Kender  Du  altid  deres  Motiver, 
deres  Vanskeligheder,  Lektierne,  de  har  at  lære,  de  Kampe,  de 
har  at  udkæmpe?  Dersom  Du  kendte  alt  dette,  vilde  Du  ikke 
tale  om  det  paa  den  Maade,  som  Du  ofte  gør. 

Og  saa  —  glem  ikke,  at  Lyd  er  skabende.  Tale  er  en  ska- 
bende Kraft.  Det  manifesterede  Univers  er  skabt  ved  Logos. 

Saaledes  skaber  ogsaa  Dine  Ord. 

Ethvert  Ord,  Du  ytrer,  enhver  Støj,  Du  gør,  foraarsager 
Vibrationer  i  Æteren.  Hvor  standser  de?  Intet  Steds  —  aldrig! 
De  gaar  udover  —  og  stadig  videre  og  videre.  Din  Tale  kan 
forstyrre  hele  Universets  Harmoni.  Og  i  Evigheden  kan  denne 
Oprindelse  føres  tilbage  til  Dig  selv.  Det  er  bedre  at  være  tavs 
end  at  misbruge  denne  mægtige,  skabende  Kraft  i  en  endelos, 
tankeløs,  unyttig  og  sanseløs  Snak. 

Du  Menneske,  skabt  i  den  almægtige  Guds  Billede,  tror  Du, 
at  Du  kan  blive  ham  lig  i  Din  Uvidenhed;  han  har  ladet  Dig 
med  en  Kraft,  som  Du  ikke  har  udviklet.  Ved  Din  Smaalig- 
hed  begrænser  Du  stadig  hans  Arbejde. 

Undersøg,  tænk  og  vid! 

Udvikl  Dine  latente  Kræfter,  bliv  alvidende.  Intet  i  Livet 
er  for  ubetydeligt,  intet  for  stort  for  Din  Forstaaelse.  Der  fin- 
des ikke  den  Hemmelighed  i  hele  Universet,  som  Du  ikke  skal 
kunne  kende.  Voks  op  over  Din  Smaalighed.  Bryd  de  Lænker, 
som  hæmmer  Din  Selvudfoldelse.  Dine  slette  Vaner  og  ind- 

bildte  Dyder,  Din  tankeløse  Gang  langs  de  almindelige  Veje. 
Din  Frygt  for  at  skille  Dig  fra  Dine  Omgivelser. 

Alt  det,  som  tilhorer  Dit  lavere  Selv,  maa  bort,  maa  for- 
svinde. Forst  da  manifesteres  Dit  højere  Selv. 

P.  L.  Olsen. 


TIENDE. 

Salt  Lake  City,  den  4.  Maj  1922. 
Præs.  Carl  E.  Peterson, 

Kobenhavn,  Danmark. 
Kære  Broder! 
Hermed  vil  jeg  meddele  Dem,  at  ved  sidste  Eiteraarskonie- 
rence  blev  der  af  alle  Kirkens  Biskopper  afholdt  et  specielt 
Mode,  hvor  Sporgsmaalet:  »Tiende«  blev  diskuteret,  og  her 
blev  det  bestemt,  at  hver  enkelt  Biskop  skulde  gaa  til  sit 
Wards  (Sogn)  med  følgende  Beslutning:  »For  Aaret  1922 
skulde  alle  Kirkens  Medlemmer  være  Tiendeydere.« 

Alle  Biskopperne  forpligtede  sig  til  at  gore  alt,  hvad  der 
stod  i  deres  Magt,  for  at  tilvejebringe  dette  Resultat. 

Jeg  anbefaler,  at  den  samme  Beslutning  gennemføres  i 
Deres  Mission,  og  at  alle  opmuntres  til  at  adlyde  denne  Lov, 
saa  at  alle  Kirkens  Medlemmer  i  den  danske  Mission  ved 
Slutningen  af  dette  Aar  kan  rapporteres  som  Tiendeydere. 

Alle  Kirkens  Medlemmer  burde  betale  deres  Tiende,  selv 
om  Beløbet  er  ringe,  thi  det  er  Principet  mere  end  Summen, 
som  er  af  den  største  Betydning,  og  derved  tilkendegiver  et- 
hvert Medlem,  at  det  er  konsekvent  i  sit  Forhold  til  Kirken. 

Forglem  ikke,  at  dette  er  en  Lov  med  store  Forjættelser. 
(Malakias  3:  10.). 
Deres  med  Agtelse  forbundne  Broder 

C.  W.  Nibley, 
præsiderende  Biskop  i  Jesu  Kristi  Kirke  af  Sidste  Dages  Hellige. 

HILSEN  FRA  FORHENVÆRENDE 
FOLKETHINGSMAND  F.  F.  SAMUELSEN. 

Salt  Lake  City,  Utah,  10.  April  1922. 
Til  Kirkens  Medlemmer  i  Danmark. 
Kære  Søskende. 

Min  Familje  og  jeg  føler  Trang  til  at  bringe  Eder  vore 
hjærteligste  Hilsener.  Naar  dette  Brev  kommer  til  Eder,  er 
der  gaaet  3  Aar,  siden  vi  forlod  vort  kære  Fødeland,  og  meget 
er  blevet  anderledes  i  de  Aar,  Verden  i  sin  Helhed  har  gen- 
nemlevet en  stor  Krise,  et  Eftersmæk  efter  den  over  4  Aar 
lange  og  mest  blodige  Krig  Verden  har  oplevet,  og  vi  her- 
ovre i  Amerika  i  Utah  har  ikke  været  forskaanet  for  denne 
Krise,  dog  ikke  i  Form  af  Hungersnød,  da  her  er  Fødemidler 
nok,  endog  saa  meget,  at  der  udføres  meget  til  Europa,  men 
Krisen  er  kommen  i  Form  af  en  saa  stor  Arbejdsløshed,  som 
der  siges  ikke  har  eksisteret  de  sidste  40  Aar,  og  her  eksiste- 
rer hverken  Arbejdsløshedsunderstøttelse  eller  anden  Hjælp 
fra  Stat  eller  Kommune  udover  Fattighjælp. 

De  Sidste  Dages  Hellige  har  i  1921  ofret  Doll.  266.964  til 
trængende  Søskende  og  til  en  Del  Udenforstaaende,  foruden 
foranstaltede  Kirken  en  ekstra  Fastedag  til  Fordel  for  de 
Trængende  i  Europa,  og  hvor  der  blev  sendt  Doll.  459.769  til 
Europa.  Disse  Summer  tilsammen  udgør  Doll.  726.733,  dette 
synes  jeg  er  et  flot  Resultat  af  vor  Kirke.  Der  er  en  anden 
Sum  jeg  vil  nævne,  som  er  brugt  i  1921,  det  er  de  Penge,  som 
bruges  af  Missionærer,  og  som  sendes  til  dem  fra  Familjer  og 
Venner  af  disse,  som  er  sendt  paa  Mission,  denne  udgjorde  i 
1921  Doll.  860.640  og  kontrolleres  paa  den  Maade,  at  alle  Un- 
derholdningsbidrag, der  sendes  til  Missionærerne  fra  deres 
Forældre,  Slægt  og  Venner,  skal  sendes  til  de  forskellige 
Missionspræsidenter,  men  jeg  tror  godt,  man  kan  gøre  Mil- 
lionen fuld,  fordi  jeg  véd  af  Erfaring,  da  jeg  selv  har  haft  en 
Nevø  paa  Mission,  at  ved  Fødselsdag  og  til  Julen  sendtes  der 

lidt  privat  til  Ekstraforplejning  til  ham  selv,  og  saadan  tror 
jeg  mange  gør. 

Dette  er  store  Tal,  der  taler  for  sig  selv;  naar  saa  dertil 
lægges  maaske  et  Par  Tusinde  Missionærers  Arbejde  ude  i 
Verden  for  at  frelse  vore  Medmennesker,  saa  kan  man  deraf 
se,  at  der  ikke  eksisterer  en  Kirke  paa  Jorden,  der  forholdsvis 
udfører  et  saa  stort  Missionsarbejde  og  et  saa  stort  opofrende 
Kærlighedsarbejde  som  »De  Sidste  Dages  Hellige«.  Jeg  kunde 
bruge  mange  flere  Tal,  hentet  fra  den  nu  afsluttede  For- 
aarskonference,  som  i  endnu  højere  Grad  vilde  illustrere  vor 
Kirkes  mægtige  Arbejde  og  Fremgang,  men  da  jeg  af  Er- 
faring véd,  at  Tal  og  Statistik  ofte  virker  trættende,  saa  vil  jeg 
afholde  mig  derfra. 

Kære  Søskende,  om  end  Forholdene  i  økonomisk  Henseende 
ikke  har  været  saa  gunstige  for  mig  med  Hensyn  til  at  faa 
Arbejde  og  Fortjeneste  blot  tilnærmelsesvis,  hvad  jeg  havde 
hjemme,  saa  har  dog  aldrig  den  Tanke  opstaaet  i  vort  Sind, 
at  rejse  tilbage  til  Danmark  igen  for  at  tage  fast  Ophold.  Vi 
kom  her  for  Evangeliets  Skyld,  vi  kom  her  for  at  staa  som 
Frelsere  paa  Zions  Bjerg,  for  at  gaa  igennem  Templet  og  ud- 
føre Ordinancer  for  os  selv,  for  vor  kære  afdøde  Slægt  og  for 
mange  af  vore  Venner,  og  denne  Mission  har  vi  i  fuldeste 
Maal  udført  til  stor  Glæde  og  Velsignelse  for  os  selv,  men  ikke 
mindst  til  stor  Glæde  og  Velsignelse  for  de  Hundreder  af  vore 
i  mange  Aar  ventende  afdøde  Slægt  og  Venner.  Templet  er 
den  herligste  Plads,  den  mest  højtidelige  Plads  i  Verden,  selv 
Peterskirken  i  Rom,  som  jeg  besøgte  for  22  Aar  siden,  ind- 
gyder ikke,  trods  sine  gamle  Traditioner,  den  Højtidelighed, 
som  Herrens  Tempel  gør. 

Kære  Søskende,  vi  har  nu  overværet  7  Konferencer  her  i 
Salt  Lake  Tabernakel.  Vi  begyndte  straks  en  Maaned  efter 
vor  Ankomst  at  overvære  disse  Møder  og  høre  Herrens  in- 
spirerede Profet,  hans  Raadgivere,  de  10  af  de  12  Apostle  og 
andre  af  Kirkens  ledende  Mænd  tale,  det  er  en  inspireret, 
aandelig  Fest  (Reed  Smoot  og  Apostlen  i  England  kunde  ikke 

være  her),  at  høre  det  store  Orgel  med  sine  mægtige  bru- 
sende Toner  og  med  sit  fjerntspillende  Apparat,  som  lyder  i 
ens  Øren,  som  om  Tonerne  kom  Mile  borte  fra,  det  er,  som 
om  man  hører  Englene  spille  og  synge  i  Himlen,  at  tænke  sig 
dette  Tabernakel  fyldt  til  Trængsel,  10.000  siddende  og  2000 
staaende,  og  at  alle  disse  rejser  sig  og  som  med  en  Røst  fra  et 
tusindstemmigt  Kor  synger  Zions  herlige  inspirerede  Sange, 
dette  er  vidunderligt,  og  saa  er  Tabernaklet  ikke  nær  stort 
nok.  6  å  8000  maatte  samles  i  Asembly  Hall  og  andre  Lokaler. 
Søndag  Aften  sluttede  Konferencen  med  et  Søndagsskole- 
program. Tabernaklet  var  fyldt  til  sidste  Plads,  og  af  Pro- 
grammet skal  fremhæves,  at  20  Nationer  mødte  frem  i  Na- 
tionaldragt og  fremsagde  Trosartiklerne  paa  deres  eget  Sprog. 
Først  4  Indianere  med  de  mægtige  Fjerprydelser  (det  var  rig- 
tige Indianere),  saa  England,  Polynesia,  Hawaiian,  Samoan, 
Tahitian,  Maori,  Palæstina,  Frankrig,  Belgien,  Danmark, 
Sverige,  Norge,  Italien,  Schweiz,  Tyskland,  Spanien,  Holland, 
Østrig,  Ungarn,  Mexiko,  Armenien  og  Japan.  Dette  var  en 
meget  interessant  Afslutning  paa  Konferencen.  Øverst  stod  en 
smuk  Dame,  hvidklædt  med  det  store  Stjernebanner,  de  andre 
havde  kun  smaa  Nationalflag,  men  Amerika,  som  adopterede 
alle  disse  Nationer,  skulde  symbolsk  være  større. 

Derefter  holdt  Apostlen  Mc.Kay,  der  er  Præsident  for  alle 
Søndagsskoler  i  hele  Verden,  en  meget  interessant  Tale  om 
Oplevelser  fra  sin  Jordomrejse,  hvor  han  besøgte  mange  Søn- 
dagsskoler. 

Saadanne  Oplevelser  styrker  ens  Vidnesbyrd,  at  tænke  sig, 
hvis  Præsident  Grant  havde  kaldet  en  hvilken  som  helst  af 
Forsamlingen,  kunde  de  have  baaret  det  Vidnesbyrd,  at  de 
vidste,  Evangeliet  var  Sandhed,  at  Joseph  Smith  var  en  sand 
Guds  Profet,  ingen  anden  Kirke  i  hele  Verden  kunde  gøre  det, 
fordi  de  ikke  ejer  den  fulde  Sandhed,  derfor  vil  de  forskellige 
Forklaringer  være  afvigende  og  ikke  være  samstemmende, 
dette  bør  styrke  os  i  vor  allerhelligste  Tro.  Søskende,  lad  os 
bevare  vort  dyrebare  Vidnesbyrd,  lad  os  udvide  vort  Vidnes- 

byrd,  ved  vore  Pligters  Udførelse  vil  der  blive  os  tillagt  nye 
Vidnesbyrd,  som  vil  være  til  Velsignelse  for  os,  og  der  kan 
komme  Tider,  hvor  vi  har  alle  vore  Vidnesbyrd  behov,  hvor 
Fristeren  vil  komme  under  en  eller  anden  Form,  og  da  gæl- 
der det  om  at  have  et  fast  og  urokkeligt  Vidnesbyrd;  thi  I 
véd,  saavel  som  jeg,  at  det  er  ikke  dem,  som  begynder  paa 
Vejen,  det  er  ikke  dem,  som  bliver  døbt  alene,  men  kun  dem, 
som  bliver  trofaste  til  deres  Dages  Ende,  der  vil  faa  Livets 
Krone,  en  Herlighed,  der  i  Biblen  er  lignet  med  Solens  Glans. 
Nu  til  Slut  mange  kærlige  Hilsener  fra  min  Familje  og 
Eders  Broder  i  Evangeliet 

F.  F.  Samuelsen. 


SVAR  TIL  BR.  A.  JACOBSEN. 

En  hjertelig  Tak  til  Dem,  fordi  De  gjorde  mig  opmærksom 
paa,  at  jeg  havde  formet  mine  Tanker  paa  en  saadan  Maade, 
at  de  let  kunde  misforstaas.  Kritik  er  sund  og  berettiget,  sær- 
lig naar  den  udfores  i  fælles  Interesse  og  paa  videnskabeligt 
Grundlag. 

Min  Hensigt  var  ikke  at  fremstille  Bajersk  01  saaledes,  at 
det  var  at  foretrække  fremfor  Dobbelt-  eller  Hvidtøl.  Det  jeg 
særlig  ønskede  at  fremføre,  var  det  fanatiske,  som  specielt 
fremkommer,  naar  Mennesket  betragter  sig  selv  i  Besiddelse 
af  alle  gode  Dyder  og  Egenskaber. 

Alt  01  er  hovedsagelig  sammensat  af  Alkohol  og  Kulhydra- 
tet Sukker,  der  er  til  Stede  i  forskellig  Mængde.  Bajersk  01 
indeholder  almindelig  4,5  pCt.  Alkohol  +  6  pCt.  Sukker, 
Hvidtøl  2  pCt.  Alkohol  +  2  pCt.  Sukker.  Det  øvrige  er  Vand. 
Indholdet  i  Dobbeltol  ligger  imellem  disse  to  Sorter.  Andre 
Stoffer,  saasom  Fedtstof  og  Æggehvide  (sjælden  paaviseligt), 
er  kun  til  Stede  i  saa  ubetydelig  Grad,  at  det  ligger  udenfor  al 
Betydning. 

For  ca.  40  Aar  tilbage  tilvirkede  den  store  Del  af  Befolk- 

ningen  selv  sit  Ølforbrug,  og  det  blev  tilvirket  af  egen  Avl. 
Maltet  blev  fremstillet  af  Byg.  Byg  indeholder  som  tidligere 
nævnt  Vitaminer  i  hele  Kærnen,  som  sammen  med  Kulhydra- 
tet opløses  i  Vandet,  og  en  saadan  Ølsort  har  en  betydelig 
Næringsværdi. 

Denne  Øltilvirkningsmetode  er  forlængst  lagt  til  Side,  en  ny 
er  traadt  i  Stedet,  og  Øltilvirkningen  er  tildels  monopoliseret 
af  den  officielle  Industri. 

Det  hjemmebryggede  01  var  et  velsmagende,  nærende  Pro- 
dukt, men  nu  er  Øllet  nærmest  et  Kunstprodukt.  Nu  benyttes 
ikke  Byg  til  Fremstilling  af  Malt,  dersom  det  er  Korn,  da  er 
det  oftest  Majs.  Til  billigere  Sorter  benyttes  et  Ferment  i  For- 
bindelse med  Sacharin.  Bryggerierne  er  Aktieselskaber,  der 
spekulerer  i  en  billig  Fremstilling  og  i  —  Folks  Dumhed. 

Har  man  endelig  Brug  for  disse  Stoffer  (Ekstraktive)  for 
Eks.  Rekonvalescenter  og  for  hvem  Legemet  trænger  til  Fedt- 
stoffer, da  faas  disse  betydelig  billigere  ved  at  spise  stivelses- 
holdige  Stoffer,  saasom  Kartofler,  Bananer,  Maccaroni.  Hvad 
der  tilfores  Legemet  ved  Tygning  er  langt  mere  sundt  end  det, 
som  indtages  ved  Drik.  Maccaroni,  der  indeholder  9  pCt. 
Æggehvidestoffer  og  77  pCt.  Kulhydrat,  er  da  en  god  Sam- 
mensætning for  et  let  fordøjeligt  Næringsstof. 

At  Dobbeltøl  undertiden  er  ledsaget  med  Reklamen  »An- 
befalet af  Læger«,  siger  ikke  meget.  Det  gør  heller  ikke  Øllet 
bedre.  Undertiden  er  det  en  indhentet  Tilladelse,  i  andre  Til- 
fælde er  den  købt  og  betalt  med  høje  Priser. 

Her  er  det  Vanens  og  maaske  Troens  Magt,  der  gør  sig  gæl- 
dende, og  Lægerne  véd  jo  ogsaa,  at  dersom  en  Patient  blev 
ordineret  til  at  spise  Maccaroni,  saa  vilde  det  næppe  blive  be- 
tragtet som  noget  virksomt  Middel.  Øllet,  som  selv  kan  løbe 
ned,  bliver  betragtet  som  langt  bedre.  Maccaroni  er  altfor  bil- 
lig ved  Siden  af  det  dyre  01. 

Endnu  skal  nævnes  et  andet  Produkt,  der  ogsaa  giver  Bevis 
for,  hvor  store  Summer  der  anvendes  paa  Letsindighedens 
Alter. 

Det  er  de  saakaldte  Mineralvande.  Det  er  kun  almindeligt 
Vand,  der  ved  Tryk  er  tilsat  mere  Kulsyre  og  en  lille  Smule 
kunstigt  fremstillet  aromatisk  Stof,  dette 'tappet  paa  Flasker 
sælges  saa  til  de  mere  eller  mindre  kloge  til  hoje  Priser. 

Mange  paastaar,  at  disse  Vande  er  meget  forfriskende,  de 
lugter  og  smager  af  Citronsyre;  denne,  der  er  kunstig  frem- 
stillet, er  i  dette  Tilfælde  uden  Værdi;  det  Overskud  af  Kul- 
syre, som  Mennesket  faar  i  sig,  har  det  kun  Besvær  med  at 
faa  gylpet  op,  da  den  ikke  kan  afsorteres. 

Hvad  er  egentlig  mere  forfriskende  end  Kildevand,  der  er 
netop  den  Mængde  af  Kulsyre  til  Stede,  som  er  nødvendig  til 
at  give  den  en  forfriskende  Smag  og  til  at  holde  de  tilstede- 
værende Mineralier  i  Opløsning.  Dog  bør  man  være  kritisk 
paa  dette  Omraade,  særlig  under  Forhold,  hvor  man  er  hen- 
vist til  at  benytte  Overfladevand  eller  Brakvand,  dette  bør 
man  ikke  benytte  uden  Sterilisering  enten  ved  Kogning  eller 
ved  Tilsætning  af  nogle  faa  Korn  af  Kuliumpermanganat*). 
Overfladevand  kan  nemlig  indholde  Kim,  der  kan  foraarsage 
Sygdomme  (Tyfus,  Kolera). 

Saa  kommer  Spørgsmaalet,  om  det  paavirker  Hjernen? 
Svaret  kan  enhver  skaffe  sig.  Prov  i  en  Maaned  at  drikke  det 
sædvanlige  Kvantum  01.  Læg  da  Mærke  til  Tænkeevnen,  og 
hvor  let  Du  har  med  at  løse  matematiske  Problemer.  Den 
næste  Maaned  stryges  Øllet,  og  Vand  drikkes  i  Stedet.  Fore- 
tag da  de  samme  Prover,  og  Du  vil  se  en  mærkelig  Forskel. 

Der  er  ikke  givet  mig  nogen  Autorisering  til  at  skrive  om 
eller  drofte  Ernæringssporgsmaal  paa  officiel  Maade.  Grunden 
til,  at  jeg  skriver  om  disse  Spørgsmaal,  er  dels  paa  Opfordring 
og  maaske  hovedsagelig  i  Sagens  Interesse.  Jesu  Kristi  Kirke, 


*)  Kuliumpermanganat  har  Formlen  KMg04,  er  altsaa  et  stærkt 
Iltningsmiddel  og  bør  bruges  med  Forsigtighed.  300  Milligram  i  en 
Liter  kogt  Vand  er  fortrinlig  til  Gurgling,  men  kan  let  fremkalde 
Opkastninger;  det  er  ingenlunde  nogen  farlig  Gift.  2  å  3  Korn  i  et 
Glas  Vand  smages  ikke,  og  Vandet  bliver  fuldstændig  sterilt,  men 
faar  en  Smule  violet  Farve. 

som  jeg  tilhorer,  har  et  Punkt  i  Læren,  der  benævnes  Vis- 
domsordet,  der  navnlig  tager  Sigte  paa  Menneskets  asketiske 
Liv.  Det  er  ikke  undgaaet  min  Opmærksomhed,  at  Talere, 
som  docerede  dette  Spørgsmaal,  røbede  en  manglende  For- 
staaelse  og  Kendskab. 

Dette  er  Motivet  til  min  Indblanding  i  denne  Sag,  og  dette 
er  ikke  ledsaget  med  Krav  om  nogen  »tagen  Hensyn«.  Mit 
inderligste  Ønske  er  kun,  at  Folk  selv  vil  tænke  —  og  for- 
soge. 

Personlig  drikker  jeg  ikke  01  af  nogen  som  helst  Kvalitet, 
men  jeg  forarges  ikke  over  at  se  andre  gøre  det.  Jeg  respek- 
terer fuldstændig  Handlefrihed,  thi  Mennesket  udvikler  sig 
bedst  i  Frihed.  Men  Mennesket  trænger  til  at  kende  sine  egne 
Naturgaver,  de  mange  latente  Evner,  der  er  Menneskets  Arv 
fra  det  Guddommelige,  der  ikke  maa  nedgraves,  men  bruges  i 
Evolutionens  Tjeneste. 

Heller  ikke  undervurderer  jeg  andres  Erfaringer  og  Menin- 
ger. Enhver  sine  Fortrin  —  enhver  sine  Mangler.  Delte  Menin- 
ger fremkommer  ved,  at  en  Sag  ses  fra  forskellige  Synsvinkler 
og  forskellige  opnaaede  Resultater.  Da  Mennesket  endnu  har 
saa  uendelig  langt,  inden  det  naar  sin  naturlige  Tilstand,  vil 
mange  Forsøg  kun  give  delvis  Svar.  Der  møder  en  frem  og 
siger:  »Se,  hvad  jeg  har  naaet  ved  at  drikke  01.«  En  anden: 
»Se,  hvad  jeg  har  opnaaet  ved  at  spise  Kød.«  Begge  disse  Paa- 
stande har  fuldstændig  taget  Sigte  paa  det  fysiske  Velvære. 
Et  Billede,  en  Illustration  af,  hvad  der  kan  opnaas  ved  baade 
at  undlade  Kød  og  01,  det  mangler  vi  endnu. 

Med  disse  orienterende  Bemærkninger  vil  jeg  slutte,  idet 
jeg  formener,  at  alt  for  mange  Mennesker  ikke  kan  taale,  at 
der  røres  ved  deres  Fordomme.  Religionen,  der  egentlig  tager 
Sigte  paa,  at  Livet  skal  læres  at  leve,  medens  vi  har  det,  er 
saa  sørgelig  misforstaaet. 

Aabyhøj,  i  Marts  1922.  P.  L.  Olsen. 

FÆDRELANDSSANG. 

Tilegnet  Sangkoret  i  Jesu  Kristi  Kirke  af  Sidste  Dages  Hellige. 

Danmark,  dejlige  Land  imod  Nord, 
Bøgenes  Land,  hvor  Egene  gror; 
Øresund  skvulper  saa  blidt  imod  Strand, 
Vesterhavs  Vælde  slaar  imod  Land! 
Hele  Naturens  Skønhed  og  Pragt 
vidner  om  Gud  den  almægtiges  Magt! 

Dejlige  Skove,  skyggende  Ly, 
Lærkens  jublende  Triller  i  Sky, 
guldgule  Agre,  Havernes  Frugt, 
Storken  i  Mosen,  Svalernes  Flugt! 
Alt  er  saa  skønt  og  fuldkomment  bragt, 
vidner  om  Gud  den  almægtiges  Magt! 

Heden,  den  brune,  med  Lyngen  lav, 
flittige  Hænder  Mennesker  gav 
Føde  og  Husly,  Nøjsomheds  Kaar, 
elsket  dog  er  i  Vinter  og  Vaar! 
Lyngtæppets  Ynde,  hvor  det  er  lagt, 
vidner  om  Gud  den  almægtiges  Magt! 

Havet  vrimler  med  Stimer  af  Fisk, 
Købmanden  ærlig  staar  bag  sin  Disk, 
Bonden  saa  flittig  Markerne  saar, 
Haandværk  og  Kundskab  sammen  sig  slaar! 
Visdom  og  Flid  i  Mennesket  lagt 
vidner  om  Gud  den  almægtiges  Magt! 

Gamle  og  Syge,  bragte  i  Nød, 
gives  af  Hjærtet  daglige  Brød; 
Skoler  findes,  hvor  Lærdom  og  Raad 
Ungdom  fører  til  Handling  og  Daad! 
Kærlighedsspiren,  til  Live  vakt, 
vidner  om  Gud  den  almægtiges  Magt! 

Danmark,  dejlige  Land  imod  Nord, 
Freden  hersker  ved  Hav  og  ved  Fjord! 
Bring  i  vort  Hjærte  Sandhed  og  Tro, 
her  er  det  skønt  at  bygge  og  bo! 
Freden  og  Troen  i  Hjærtet  lagt 
vidner  om  Gud  den  almægtiges  Magt! 

B. 


DØDSFALD. 

-  Broder  Carl  Aug.  Ludvig  Jahn  afgik  ved  Døden  den  24.  Maj 
1922  og  blev  begravet  den  28.  Maj  paa  Sundby  Kirkegaard. 
Ældste  Hans  G.  Hansen  holdt  Aabningsbonnen,  og  Ældste  J. 
Tronier  indviede  Graven.  Missionspræs.  Carl  E.  Peterson  talte 
over  Emnet:  »Livet  efter  Døden«.  Før  og  efter  Talen  sang 
Koret:  »O,  min  Fader«  og  »Nærmere  Gud  til  Dig«.  Ved  Gra- 
ven sang  Koret:  »Salige  Haab«. 

Broder  Jahn  blev  født  den  10.  Juni  1847  og  indlemmet  i 
Kirken  den  29.  Marts  1884.  Han  døde  som  en  trofast  Sidste 
Dages  Hellig. 


TANKE-GLIMT. 

Jesus  Kristus  var  den  mest  selvstændige,  uafhængige  og 
frimodige  af  alle  Guds  Børn,  der  er  kommen  til  denne  Verden, 
men  for  dette  maatte  han  bøde  med  sit  Liv  paa  Korset. 

